
בשאלה שננסה לברר כאן נשברו קולמוסים רבים ונכתבו ספרים שלמים שניסו ליישב בין הסוגיות הרבות והמקרים השונים שבהם הופיעו המושגים שבראש המאמר. למרות המאמצים המרובים נראה שלא זכינו עדיין לתשובה פשוטה ובהירה מתי נתיר מעשה מסויים מכח "לא מתכוון", מתי נאוסרו מדרבנן משום משאצ"ג ומתי נחייב מדאו' משום פס"ר.
נראה ששורש הבעיה נעוץ בתפיסה שכל מלאכות שבת יסודם אחד ואותם גדרים להם ורק בדעת האדם המשתנה תלוי ההבדל בין חייב לפטור או אף מותר,  דבר זה לא מתאים לפסיקת הלכה ובוודאי שאינו מתאים להלכות שאמורות לידון בב"ד בדיני נפשות. למעשה בלתי מובן לשיטה המקובלת היכולת של רבא ואביי בשם רשב"י לקבוע שבפסיקת הראש של העוף לעולם יהיה חייב ואף לדעת ר"ש, שהרי בספרי הראשונים והאחרונים ישנן כוונות רבות שיכול האדם לכוון בשעת מעשה הפס"ר שיכולים להוריד את חומרת המעשה למשאצ"ג בלבד ואולי אף ל"לא מתכוון" המותר לר"ש.
בניגוד לתפיסה המקובלת (והסבוכה כ"כ) ננסה לחלק כאן את המלאכות לחטיבות שונות כאשר לכל חטיבה[footnoteRef:1] יהיו גדרים שונים בצורה שלא תאפשר להסתפק אם שייך כאן פטור של לא מתכוון או חיוב משום פס"ר. היסוד לחלוקה לחטיבות שיובאו במאמר מופיע כבר בתוס' הבא, וכן ובעיקר בסברא התופסת את ההבדל המהותי בין קלקול לתיקון ובין הנ"ל ליצירה.[footnoteRef:2] [1:  לקמן נראה שכבר הראשונים השתמשו בכללים שנציע כאן להסביר חריגות של מלאכות ספציפיות, החידוש של המאמר הוא ביכולת להשליך כללים אלו על  חטיבות שלמות של מלאכות.]  [2:  ייתכן וניתן להציע חלוקות נוספות או אף אחרות אך העיקרון אחד, אין דין כל המלאכות יכול להיות אחד וחייבים להיות גדרים שונים למלאכות שונות כדי ליצור מערכת ברורה של כללים שלא סותרים זה את זה] 


[bookmark: _Toc398222888]חילוק התוס' בין מלאכות יוצרות למתקנות
תריץ הכי יכול עד שיכתוב כל הפסוק כו' - וא"ת ומ"ש אריגה מהני דהכא לא מחייב ר"ש עד שיתקן את כולו? וי"ל דבאריג שעושה דבר חדש שאינו בעולם מחייב שפיר בשני בתי נירין אבל עיבוד שאינו אלא תיקון העור בעלמא וכן גורר וצר צורה בעי ר"ש עד שיתקן את כולו.[footnoteRef:3] [3:  תוספות מסכת שבת דף קג עמוד ב :] 

מבואר בתוס' לעיל שיש (לפחות[footnoteRef:4]) שני סוגי מלאכות: מלאכות יוצרות ומלאכות מייפות ומתקנות דבר קיים.   [4:  לקמן תובא חטיבה שלישית- מלאכות "מקלקלות" שהסברא מחייבת שינוי דינים בינה לשתי הנ"ל] 

להלן נראה שעל פי החילוקים הנ"ל ניתן לקבוע לא רק את שיעור המלאכה כבתוס', אלא גם את שאר הגדרים של המלאכה וממילא נצרכים החילוקים להבנת כמעט כל סוגיות הש"ס ומחלוקות התנאים[footnoteRef:5] בהלכות שבת.  [5:  נראה שהחלוקה שתוצע כאן לא הייתה מוסכמת על כלל הראשונים וייתכן שאף לא על כלל האמוראים (ולכן אולי לא תסתדר עם כל הסוגיות בש"ס) ובוודאי שלא על הפוסקים האחרונים אך יסוד הדברים הוא בסברא פשוטה בעיקר ] 

[bookmark: _Toc398222889]הגדרת ההבדל בין החטיבות והנגזר מכך 
מסתבר שבמלאכות המייפות דבר קיים שעיקר חשיבותן היא לא מצד היצירה האובייקטיבית החשובה, אלא מצד ההתייחסות הסובייקטיבית של האדם שלגביו יש כאן תיקון חשוב[footnoteRef:6] בדבר שכבר היה קיים גם ללא התיקון. במקרים כאלה יש משמעות רבה לדעתו של האדם בעת עשיית המלאכה וממילא במחשבה ישתנה דינו.  [6:  בדומה לכך חילק הריטב"א שבת דף קג עמוד א :
"ואי לאו דמסתפינא מרבוותא ז"ל הוה אמינא שלא אמרו כן בתלמוד דכי לא איכפת ליה שרי לר"ש אלא בדבר שמחמת עצמו אינו חשוב מעשה ומלאכה, ומשום הכי כל היכא דלא איכפת ליה חזר למהותו שאין בו מלאכה ולא מעשה חשוב, כגון הא דהכא דשורת הדין דיפוי קרקע כל שהוא לא חשיבא מלאכה, אלא כשמחשבין לה משום צורך, וכן ההיא דמימעיט ענבים מן ההדס התלוש צורך המצוה לתקונה עושה אותו שהוא תיקון וכי יש בו חשיבות, וכי לא איכפת ולא מכוין ליה כלל הוה מילתא דלא חשיב, והא דאמרינן דשקיל בברזי היינו טעמא משום דכי עביד הכי לא חשיב הפשט כלל אלא מקלקל גמור, וכל המקלקלים שאינם מתכוונים מותרים, כנ"ל..."
אומנם בדבריו הסביר יפה למה ר"ש פוטר במקרים אלו אך הדחיק מאד ההבנה בשיטת ר"י שמחייב באותם מקרים, ע"כ נ"ל נכון להזיז נק' המחלוקת לכיוון "מעשה חשוב"] 

לעומת זאת במלאכות היוצרות שחשיבותן היא אובייקטיבית (והיא עיקר[footnoteRef:7] סברת איסור מלאכה בשבת- לשבות מיצירת יש מאין) דעת העושה הרבה פחות משמעותית (ואולי אף לא קובעת כלל?). [7:  כמובן שבמלאכת היצירה עשה הקב"ה גם מלאכות ייפוי בלבד ולא רק יצירת יש מאין, מקובל בד"ל לומר שניכר הדבר לפי הפועל 'ברא' למול 'עשה' וע"כ גם מלאכות ייפוי וודאי יש לאסור זכר למעשה בראשית] 

 ממילא מסתבר שדווקא במלאכות המייפות נוכל לפגוש במשאצ"ג ובלא מתכוון ואילו במלאכות היוצרות יהיה חייב גם בלא שכיוון ליצירה אלא אם כן היצירה נעשית בדרך גרמא או ללא דעת כלל שאז נוכל לומר שאכן נעשתה כאן מלאכה (יצירה) גמורה אך מאידך לא נוכל לייחסה לאדם הפועל ולכן ייפטר.
כמובן שבמלאכות מייפות ויוצרות, אם המעשה בעיקרו מקלקל הריהו פטור שהרי מקלקל הוא וזה הפך תכלית המלאכות משתי חטיבות אלו (אולם הגיוני לחייב אם מכוון לתיקון שנוצר מהקלקול ואולי יש תנא שסובר כך?).
[bookmark: _Toc398222890]משאצ"ג ופס"ר: 
לאחר הברור הנ"ל, ניתן לסבור שבמלאכות המייפות כאשר אין צורך (אך יש מודעות) לעושה, בייפוי, לא תהיה כאן מלאכה דאו' אפילו בפס"ר כיוון שהאדם לא מחיל אקטיבית (בדעתו) את החשיבות על המלאכה, עם זאת ניתן לסבור גם שכיוון שסוף סוף התיקון נעשה והאדם מודע אליו (כיוון שאינו עסוק בתכלית אחרת) חשיב גם זה למלאכה חשובה וחייב עליה (כיוון שס"ס האדם מחיל פסיבית (בדעתו) את החשיבות על המלאכה שהרי מזהה שנעשה כאן ייפוי בדבר שפעל בו). נראה שבדיוק בשאלה זו נחלקו ר"ש ור"י.
לעומת זאת במלאכות היוצרות שכאמור התוצר חשוב גם ללא דעתו של העושה ורצונו, פשוט שיהיה חייב גם לר"ש בכל מקרה של פס"ר אפילו אם לא אכפת[footnoteRef:8] לו מהתוצר וזהו פס"ר שמחייב בו ר"ש.  [8:  רק לערוך יהיה מותר בכה"ג אך כה"ר חלקו עליו בזה] 

[bookmark: _Toc398222892]המלאכות המקלקלות
הסברא מחייבת לומר שישנו עוד סוג מלאכות שחייבים עליו, והוא מלאכות שעיקרן קלקול: 
הבערה וחבלה[footnoteRef:9] (שחיטה), סתירה, מחיקה וקריעה.  [9:  להלן נראה שייתכן שר' יוחנן הגדיר חטיבה זו כ"יוצרת תוצר נוח" וחלק על הסברא לחלקן מה"יוצרות"] 

חידוש הוא שחידשה התורה שחייבים עליהן מצד התיקון שיבוא מהן ובגרמתן למרות הקלקול המיידי. במלאכות אלו חידשה התורה שלא חשיב זה גרמא המותרת בשבת כשאר מלאכות וגם חידשה שאין את פטור ה"מקלקל" הקיים בשתי החטיבות דלעיל. 
חלוקה זו מוכרחת להילקח בחשבון ע"י כל לומד שהרי אם היינו מתייחסים לכל המלאכות כבעלי גדרים שווים לכאורה לא היינו מחייבים במלאכות אלו שהרי במלאכות שעניינן הוא קילקול מיידי ותיקון צדדי הרי שמצד הכללים במלאכות היוצרות והמתקנות היה צריך להיות לעולם פטור ככל המקלקלים (שהרי כן הדין תמיד "כל המקלקלים פטורים"). אלא שכיוון שקיבלו חז"ל שגם במלאכות אלו יש חיוב תורה חייבים להסביר שחידשה בהן התורה גדרי חיוב שלא קיימים בשאר מלאכות. ע"כ חייב בקורע, סותר, ומוחק, מבעיר ושוחט שבכל הנ"ל אפילו שהתיקון שלהן יתברר רק לאחר זמן או אפילו שהתיקון הוא בגוף אחר (כך סובר ר"י בקורע על מתו או להשקיט יצרו) חייב העושה. עם זאת נראה שבמלאכות אלו אם אין לו כוונה מפורשת על התיקון שיבוא במקום או בגוף אחר בשעת הקלקול הריהו פטור, לכן חייבים בהם רק כשמצטרפת מחשבה אקטיבית על התיקון "קורע ע"מ לתפור, מוחק- ע"מ לכתוב, מכבה- "ע"מ לעשות פחם או פתילה", חובל"ע"מ לתת לכלבו", סותר- ע"מ לבנות.
[bookmark: _Toc398222891]המלאכות המסופקות:
למרות הכלל הברור כביכול שנותן התוס' (וכן ה'סברא') להבדיל בין ה"יוצרות" ל"מייפות" ובינן ל'מקלקלות' ישנן מלאכות שקשה להגדיר לאיזו חטיבה הן שייכות, כמו שחיטה צידה הוצאה וכיבוי. מצד אחד לא מתחדש לכאורה דבר בגוף החפץ אבל מצד שני מוחל עליו אובייקטיבית שם שונה; בשחיטה- בשר לעומת בע"ח, בצידה- שייכות לאדם פלוני למול עצמאות ובהוצאה- שם 'הפקר' למול 'רכוש' (כמובן שזו הגרועה מבין המלאכות[footnoteRef:10]).  [10:  אומנם עיין כאן חשיבותה של המלאכה מצד ה'נסתר'] 

ממילא ברור גם לפי מה שהקדמנו, שר"ש שסובר שיש פטור של משאצ"ג בהוצאה סובר שזו מלאכה מייפה בלבד דהיינו שיש משמעות ליכולת שימוש ברה"ר למול יכולת השימוש ברה"י וחידשה התורה שזה חשיב תיקון חשוב. א"נ דומה מלאכת הוצאה למלאכת בורר שמוציא פסולת מהאוכל ומתקן בכך האוכל, שלמרות שאין כלל תיקון בפסולת שבה נעשית הפעולה, החשיבות היא מצד התיקון של האוכל וממילא אם דעתו להוציא המת רק כדי לקוברו ולא כדי לפנות הטומאה מביתו חשיב שפיר משאצ"ג לר"ש. (נראה אף שאם אכן כך סובר ר"ש יסבור שהכנסה זה תולדה וחייב רק כשצריך לייפות רה"ר!)  
גם בכיבוי ניתן להסתפק אם "פחם" הינו יצירה שונה מ"עץ" ו"פתילה" שונה מ"חוט" או שמא זה רק ייפוי של נוחות שימוש, נראה שנחלקו בשאלה זו ת"ק (שהוא ככל הנראה ר"ש) ור' יוסי, שלת"ק חייב ולר"י פטור, ממילא מובן גם למה הפוטר כאן הוא ר' יוסי למרות שסברתו שמשאצ"ג פטור, מזוהה בד"כ עם ר"ש. ברור גם למה החמירו כ"כ חז"ל בכיבוי דליקה בשבת ואע"פ שלכאורה לעולם יש כאן משאצ"ג ,שהרי אין רצונו שיהפוך ביתו לפחם אלא רק לכבות הדליקה, בכ"ז החמירו חז"ל מפני שבמלאכה זו אפי' לר"ש חשיב דאו', מפני הפס"ר של יצירת הפחמים וממילא הדיון הוא בדאו' ולא בדרבנן ולא כדברי הבה"ל שזה מפני שמשאצ"ג לעולם מחמירים כדאו'. 

[bookmark: _Toc398222893]
סיכום הכללים
ביוצרות:  לכו"ע חייב בפס"ר ואין פטור של משאצ"ג או לא מתכוון, אך פטור בגרמא או מתעסק. 
במייפות:  מח' ר"ש ור"י : משאצ"ג חייב לר"י ואילו לר"ש אסור 
במקלקלות: לכו"ע מותר כ"ע אין רצון בתיקון (גדרי התיקון אם בעינן דווקא באותו גוף שנויים במחל') במציאות שחייב, נראה שאין פטור של "גרמא" או דרך קלקול, אם מקלקל "ולא מתכוון" לתיקון- מותר לר"ש אך נראה שר"י מחייב/ אוסר ב'ניחא ליה'
[bookmark: _Toc398222911]

הערה קטנה לגבי המושג "פס"ר" :
רמב"ם הלכות שבת פרק א הלכה ה 
דברים המותרים לעשותן בשבת ובשעת עשייתן אפשר שתעשה בגללן מלאכה ואפשר שלא תעשה, אם לא נתכוין לאותה מלאכה הרי זה מותר, כיצד גורר אדם מטה וכסא ומגדל וכיוצא בהן בשבת ובלבד שלא יתכוין לחפור חריץ בקרקע בשעת גרירתן, ולפיכך אם חפרו הקרקע אינו חושש בכך לפי שלא נתכוין, וכן מהלך אדם על גבי עשבים בשבת ובלבד שלא יתכוין לעקור אותן, לפיכך אם נעקרו אינו חושש, ורוחץ ידיו בעפר הפירות וכיוצא בו ובלבד שלא יתכוין להשיר השיער, לפיכך אם נשר אינו חושש, פרצה דחוקה מותר להכנס בה בשבת אף על פי שמשיר צרורות, וכן כל דבר שאינו מתכוין כגון זה הרי זה מותר. 

שולחן ערוך אורח חיים הלכות שבת סימן שלז סעיף א 
 דבר שאין מתכוין, מותר, והוא שלא יהא פסיק רישיה. הלכך גורר אדם מטה, כסא וספסל, בין גדולים בין קטנים, ובלבד שלא יתכוין לעשות חריץ. ומותר לרבץ הבית, כיון שאינו מתכוין להשוות גומות אלא שלא יעלה האבק. 

נראה לי מוכרח בדעת הרמב"ם והשו"ע שגדר פס"ר הוא שלעולם יש תוצר אסור למעשה זה ולא שבאופן שייעשה כעת בוודאי ייעשה איסור, שהרי א"כ לא ברור ההתר לגרור מיטה גדולה וכן להכנס בפרצה דחוקה.
כלומר השאלה היא האם ניתן לטעון שהמעשה שאני עסוק בו יש עליו שם של פעולה מותרת (שלא מוכרח לבוא מזה איסור), וממילא אני יכול לטעון שכוונתי בעשיית המעשה זה לתוצר המותר אפילו אם נקודתית במקרה זה הוא יתלווה לתוצר אסור. לעומת זאת אם לעולם מעשה זה יוצר תוצר אסור הריהו נקרא לעולם פעולה אסורה ואיני יכול לטעון לכוונה אחרת במעשה שלי.[footnoteRef:11] [11:  אשמח לקבל הערות על הסברות המובאות כאן] 

